APROBACIÓN DEFINITIVA REGULAMENTO VOLUNTARIOS DE PROTECCIÓN CIVIL
ADMINISTRACIÓN LOCAL — Municipal — Ponteareas (Ordenanzas e Regulamentos, 18/05/2016)

O Pleno da Corporación Municipal, en sesión levada a cabo o día 19 de abril de 2016, adoptou, entre outros, o acordo que en extracto di: Os números 3 e 4 do artigo 30 da constitución española determinan que poderá crearse un servizo civil para o cumprimento da finalidade de interese xeral, e que mediante lei se regularán os deberes dos cidadáns nos casos de grave risco, catástrofe ou calamidade pública. A Lei 2/1985, do 21 de xaneiro, sobre protección civil, e o Real Decreto 407/1992, do 24 de abril, que desenvolve a norma básica, veñen a definir, dende o ámbito estatal, a participación, responsabilidade e competencias das diferentes administracións públicas na protección civil. No ámbito autonómico, o Decreto 56/2000, do 3 de marzo, e o Plan territorial de protección civil da Comunidade Autónoma de Galicia (Platerga), recollido como anexo do citado decreto, completan e concretan a normativa citada, establecendo en concreto as directrices para a planificación da materia no ámbito local, así como os cometidos que poden desenvolver as agrupacións de voluntarios no estudo e desenvolvemento dos distintos planos de emerxencia. Co fin da realización de actividades diversas para a protección civil en situacións de emerxencia, os concellos e os alcaldes teñen competencias en materia de protección civil, segundo o establecido nos artigos 25.2 c) e 21.1 y) da Lei 7/1985, de 2 de abril, reguladora das bases de réxime local, e nos artigos 80, 81, e 92 da Lei 5/ 19997, de 22 de xullo, da Administración Local de Galicia. Pola súa parte, o exercicio destas competencias ten que levarse a cabo fundamentalmente mediante actuacións dos concellos e dos alcaldes coa colaboración dun concelleiro-delegado de Protección Civil, así como coa intervención coordinada dos servizos municipais adicados de modo ordinario e permanente ó cumprimento de fins coincidentes coas necesidades derivadas das situacións de emerxencia nos casos de grave risco, catástrofe ou calamidade pública. En aplicación das normas expostas, resulta oportuno que dende o Concello se proceda a organizar adecuadamente a incorporación dos cidadáns ás actividades propias da protección civil municipal perante a aprobación dun marco normativo que se axuste á realidade social actual e que posibilite a coordinación da acción cidadá voluntaria na materia coa dos servizos municipais con competencias concorrentes. A protección civil municipal ten como fin establecer unha organización baseándose nos recursos municipais, contando coa colaboración das entidades privadas e dos cidadáns, para garantir a coordinación preventiva e operativa respecto da protección de persoas e bens ante os danos producidos polas situacións de emerxencia nos casos de grave risco, catástrofe ou calamidade pública, mediante a realización de actividades que permitan evitar estas, reducir os seus efectos, reparar os danos e, no seu caso, contribuír a corrixir as causas produtoras destes. A Agrupación Municipal de Voluntarios de Protección Civil do Concello de Ponteareas, como agrupación integrada no seu do Concello, rexerase polo establecido no presente regulamento, así como polas instruccións e directrices que, para os efectos de coordinación xeral e participación no desenvolvemento ou execucións dos planos, programas ou actividades no sistema autonómico de protección civil, sexan ditadas polo órgano da comunidade autónoma competente nesta materia, e demais administracións públicas de ámbito superior conforme se establece na Norma básica de protección civil. Poderán vincularse á Agrupación Municipal de Voluntarios de Protección Civil as persoas físicas ou individuais que con carácter altruísta se comprometan a colaborar directamente nas actividades dos servizos de protección civil dependentes do Concello. A actividade voluntaria dos interesados é independente das obrigas que como veciños puideran corresponderlles, en relación coa realización da prestación persoal e de transportes a que se refire a Lei de réxime local vixente, ou outras prestacións equivalentes que poidan establecer leis especiais, como a de incendios forestais ou as que regulamenten, no seu día, a protección civil e o servizo civil. A colaboración voluntaria é por tempo determinado dos veciños á Protección Civil municipal, levarase a cabo mediante a incorporación destes á Agrupación Municipal de voluntarios de Protección Civil á que se refire o presente regulamento. A vinculación dos voluntarios co Concello non ten o carácter de relación laboral, administrativa, funcionarial ou mercantil, senón tan só de colaboración voluntaria para a prestación de servizos de xeito gratuíto e altruísta como medio de realización de accións humanitarias de solidariedade social que constitúen o fundamento das relacións de boa veciñanza. Poderán incorporarse á Agrupación Municipal de voluntarios de Protección Civil como colaboradores en misións de orientación, asesoramento e asistencia técnica, os veciños con formación e experiencia suficiente no exercicio profesional ou vocación relacionada con algunha ds entidades deste servizo público e que por determinadas circunstancias non poidan ser voluntarios operativos. Ase mesmo, poderán incorporarse á agrupación como voluntarios activos, tódolos veciños maiores de 18 anos que cumpran os requisitos de acceso que poidan establecer as agrupacións sen que en ningún caso poida facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. As persoas que pola súa idade, maiores de 16 anos e menores de 18 sempre que conste a autorización do que exerza a patria potestade ou a tutela, poderán formar parte da agrupación como voluntarios de apoio. Terán a condición de entidades colaboradoras da Agrupación Municipal de Voluntarios de Protección Civil de Ponteareas todas aquelas asociacións, empresas, así como calquera outro organismo ou entidade que en función da súa actividade principal e fin social se comprometan, mediante a sinatura dun convenio co Concello de Ponteareas, á colaboración e prestación de servizos que puideran ser de axuda á protección civil. a incorporación á agrupación farase sempre en virtude de solicitude dos interesados, acompañada dunha declaración de non se atopar inhabilitado para funcións públicas por sentenza firme e de compromiso de honor de coñecer e aceptar o contido deste regulamento, así como do disposto na normativa vixente sobre protección civil e de executar as tarefas que se lle encomenden polas autoridades competentes ou os seus delegados e axentes. A condición de membro da Agrupación Municipal de Voluntarios de Protección Civil faculta unicamente para realizar as actividades correspondentes a esta, especialmente en situacións de emerxencia nos casos de grave risco, catástrofe ou calamidade pública. Os compoñentes desta non poderán realizar, ó abeiro desta, xa sexa en relación cos mandos dela ou entre as persoas, actividades de carácter persoal ou de finalidade relixiosa, política e sindical. A agrupación estruturarase orgánica e funcionalmente en seccións, configuradas de acordo ás necesidades existentes no Concello ou comarca e, en todo caso, disporá das seccións correspondentes en consonancia coa tipoloxía de riscos definidos no Pemu e, se é o caso no Platerga. O presidente da Agrupación Municipal de Voluntarios de Protección Civil, e demais cargos que estatutariamente se prevexan, será elixido democraticamente entre os membros que teñan a condición de voluntarios de pleno dereito, de acordo co establecido na lexislación vixente. A duración do mandato será de catro anos, podendo ser reelixido para novos mandatos. Os cargos que conforman a Xunta Directiva son: Tódolos compoñentes da agrupación levarán sobre o lado esquerdo do peito o distintivo de Protección Civil da Comunidade Autónoma, e no lado dereito a tarxeta de identidade de voluntario, de acordo co disposto na normativa vixente para tal efecto. A concellería competente en materia de Protección Civil elaborará e formulará propostas para a aprobación das normas de carácter especial ou xeral que sexan necesarias para o desenvolvemento e aplicación deste regulamento, así como para a regulamentación de actividades da Agrupación Municipal de Voluntarios de Protección Civil. A Agrupación Municipal de Voluntarios de Protección Civil contratará un seguro de accidentes, así como de responsabilidade civil por danos a terceiros, que ampare os seus membros fronte ós riscos ós que estean sometidos no exercicio das súas funcións. Tódalas actuacións que realice a Agrupación Municipal de Voluntarios de Protección Civil en materia de protección civil no ámbito local, serán sempre autorizadas, coordinadas e dirixidas pola autoridade local correspondente. A formación terá como finalidade a orientación dos aspirantes a membros da Agrupación Municipal de Voluntarios de Protección Civil sobre os coñecementos básicos relacionados coa caracterización deste servizo público, así como contribuír á selección dos que proceda a facilitar a capacitación destes para incorporarse en condicións de eficacia á correspondente unidade de intervención. A actividade formativa e de perfeccionamento do persoal voluntario conforme ó disposto no Decreto 56/2000, do 3 de marzo, articularase do seguinte xeito: Ademais de canto antecede, a actividade formativa completarase coas seguintes actividades: Son dereitos dos voluntarios de Protección Civil no exercicio do seu labor de colaboración: Todo voluntario de Protección Civil obrígase a cumprir estritamente os seus deberes regulamentarios, cubrir un mínimo de sesenta horas anuais, cooperar co seu maior esforzo, interese, disciplina e espírito social en calquera misión de socorro, axuda e rescate de vítimas, da súa evacuación, asistencia, vixilancia e protección das persoas e bens, así como en toda outra misión que lle encomenden os mandos da organización ou as autoridades de que dependan durante a súa actuación. O voluntariado deberá incorporarse coa maior brevidade posible ó seu lugar de concentración en caso de catástrofe ou emerxencia, e terá a obriga de poñer en coñecemento dos mandos da agrupación ou autoridades, a existencia de feitos que poidan supoñer riscos para as persoas ou os bens. En ningún caso os voluntarios ou colaboradores actuarán como membros de Protección Civil fora dos actos de servizo. Iso non obsta para que, usando os seus coñecementos e experiencias, interveñan, con carácter estritamente particular, naqueles feitos requiridos polo seu deber de cidadanía. O voluntario ten a obriga de manter en perfectas condicións de uso o material e o equipo que lle puidese ser confiado, comprometéndose ó pagamento dos danos que causase nestes, por mor do seu mal trato ou falta de coidado. Son obrigas e deberes dos voluntarios: No suposto de causar baixa na Agrupación por calquera circunstancia, entregará a tarxeta de identidade e o uniforme ó responsable da Agrupación, así como o material asignado para o seu coidado. A Agrupación Municipal de Voluntarios de Protección Civil do Concello de Ponteareas, As condutas dos compoñentes da Agrupación serán obxecto de estimación polos procedementos que se establezan nas correspondentes instrucións de desenvolvemento deste regulamento. Distinguiranse como proceda as condutas meritorias e sancionaranse, de conformidade co establecido neste regulamento, as infraccións ó previsto neste. As recompensas e sancións anotaranse no expediente persoal do interesado. A acción meritoria que implique un nivel de dedicación superior ós deberes ordinarios do servizo ou riscos para a vida ou a integridade dos voluntarios, poderán ser recompensadas co recoñecemento público mediante o correspondente escrito da Alcaldía ou a formación por esta de proposta para a concesión da medalla ó mérito de protección civil, creada pola Orde da Xunta de Galicia por orde do 3 de xaneiro de 1992, e outras distincións que poidan conceder as distintas administracións públicas ou o Concello, de ser o caso, para premiar actos desta natureza especial. As infraccións ó disposto neste regulamento sancionaranse previa tramitación do correspondente expediente. Non se poderán impoñer sancións sen audiencia do interesado. As faltas consideraranse leves, graves ou moi graves. Negarse ó cumprimento das misións que lle sexan encomendadas sen causa. A relación de colaboración voluntaria coa agrupación rematará a pedimento do interesado, por falecemento deste, declaración de incapacidade, solicitude de baixa temporal ou definitiva, perda dalgunha das condicións esixidas para poder ser voluntario ou quedar incurso en situación de inhabilitación para o exercicio de cargos públicos por sentenza firme. Considérase baixa temporal na Agrupación Municipal de voluntarios de Protección Civil a suspensión da actividade nesta como consecuencia de sanción, a ausencia inferior a tes meses que teña motivos xustificados que fose comunicada oportunamente, así como a interrupción da prestación pola incorporación ao exercito ou por embarazo, atención do acabado de nacer ou enfermidade. Será causa de baixa definitiva na agrupación a pedimento do interesado a incomparecencia do mesmo por tempo superior a tres meses, sen causa xustificada, á actividade ordinaria ou especial que lle corresponda, o incumprimento dos servizos mínimos esixidos ou a negativa a cumprir o requirimento da prestación de actividade nunha zona sinistrada determinada ou a permanecer na mesma no posto que se lle encomende. Acordada a baixa, esta seralle notificada ó interesado, garantíndolle o dereito de audiencia, e cando sexa efectiva o voluntario procederá á inmediata entrega da documentación de identidade, distintivo, uniforme, equipo e material que lle fose adxudicado polo Concello. En todo caso expedirase, a petición do interesado, un certificado no que consten os servizos prestados na Agrupación de Voluntarios de Protección Civil e a causa pola que se acordou a baixa. O presidente da Agrupación Municipal de Voluntarios de Protección Civil, e demais membros da Xunta Directiva serán elixidos nun prazo máximo de 3 meses dende a entrada en vigor do presente Regulamento. Provisoriamente, asumirán as funcións de presidente e demais cargos, os membros da Xunta Directiva da Agrupación de voluntarios de protección civil “Villa del Corpus” se se disolven e integran na Agrupación Municipal de Voluntarios de Protección Civil de Ponteareas”.- A Alcaldía ou, no seu caso, a/o concelleira/o delegado de protección Civil, ditarán as instrucións e directrices que sexan necesarias para o desenvolvemento e aplicación deste regulamento” De conformidade co disposto no artigo 70.2 da Lei 7/85, reguladora das Bases do Réxime Local, este Regulamento entrará en vigor unha vez que se publique o texto íntegro no Boletín Oficial da Provincia e logo de que transcorra o prazo de quince días hábiles ó que se refire o artigo 65.2 desa Lei. Contra este acordo poderá interpoñerse directamente recurso contencioso-administrativo perante o Xulgado do Contencioso-Administrativo de Pontevedra no prazo de dous meses computados a partir do día seguinte ó da publicación deste anuncio no BOP conforte co establecido nos artigos 8-1 e 46-1 da Lei 29/1998, do 13 de xullo reguladora da xurisdición contencioso-administrativa. Non obstante, tamén se poderá interpoñer calquera outro recurso que os interesados estimen procedentes conforme co Dereito. Ponteareas, 26 de abril de 2016.—O Alcalde, Xosé Represas Giráldez.